Diari Oficial de la Generalitat Valenciana


Sumari del DOGV 3910, del 04-01-2001 (2000/10909)

RESOLUCIÓ de 12 de desembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de Cooperació Educativa entre la Universitat Jaume I, el Consell General del Poder Judicial i la Conselleria de Justícia i Administracions Públiques de la Generalitat Valenciana en matèria d'estades en pràctiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/10897


Data del document
:   12-12-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * poder judicial
    * cooperació administrativa
    * universitat
    * pràctiques de formació

RESOLUCIÓ de 12 de desembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de Cooperació Educativa entre la Universitat Jaume I, el Consell General del Poder Judicial i la Conselleria de Justícia i Administracions Públiques de la Generalitat Valenciana en matèria d'estades en pràctiques. [2000/10963]
  
Subscrit, després de la tramitació prèvia reglamentària, entre la Universitat Jaume I, el Consell General del Poder Judicial i la Conselleria de Justícia i Administracions Públiques de la Generalitat Valenciana, el 28 de juliol de 2000, un Conveni de Cooperació Educativa en matèria d'estades en pràctiques, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0806/2000, i que figura com a annex d'aquesta resolució.
  
València, 12 de desembre de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni de cooperació educativa entre la Universitat Jaume I, el Consell General del Poder Judicial i la Conselleria de Justícia i Administracions Públiques en matèria d'estades en pràctiques.
  
En València, a 28 de juliol de 2000
  
Reunits:
  
D'una banda, el senyor Carlos González Cepeda, conseller de Justícia i Administracions Públiques de la Generalitat Valenciana, autoritzat per a la firma del present conveni per l'Acord del Govern Valencià adoptat en sessió celebrada el 27/06/2000.
  
D'una altra, el senyor Francisco Monterde Ferrer, vocal delegat territorial per a la Comunitat Valenciana del Consell General del Poder Judicial, en virtut d'allò que ha sigut acordat pel ple de dit Consell, en sessió de 9 de febrer de 2000.
  
D'una altra, el senyor Fernando Romero Subirón, rector de la Universitat Jaume I, en nom i representació legal d'aquesta, en virtut de l'article 65 l) dels Estatuts de la Universitat Jaume I.
  
Exposen
  
I. Que el model educatiu aprovat per l'equip de govern de la Universitat Jaume I i incorporat als seus plans d'estudis, tendeix a procurar titulats amb suficient formació teòrica, però convenientment preparats per a l'exercici professional i conscients de la realitat del seu entorn social.
  
II. Que el compliment del propòsit més amunt indicat descansa fonamentalment en el sistema d'estades en pràctiques, aprovat per la Universitat Jaume I, mitjançant el que es consolida un règim obligatori de permanències reglades de caràcter formatiu en organitzacions administratives, econòmiques o professionals, que permet l'assimilació pels estudiants de la realitat institucional, empresarial i laboral en l'àmbit de les seues respectives professions.
  
III. Que l'adequat funcionament del sistema d'estades en pràctiques exigeix l'íntima col·laboració entre la Universitat Jaume I i l'administració Pública, com a contribució social i solidària d'aquesta al foment de la cultura i a l'efectiva integració professional dels futurs titulats.
  
IV. Que és interés del Consell General del Poder Judicial col·laborar amb la Universitat Jaume I en la formació pràctica dels alumnes d'aquesta, per entendre que una formació íntegra dels que han d'actuar en el seu moment davant dels tribunals redundarà en una major qualitat de l'administració de Justícia i tenint en compte que l'article 4. nn) del Reglament 4/95, de 7 de juny, dels Òrgans de Govern dels Tribunals, prescriu que les activitats alienes a la funció judicial no podran dur-se a terme sense l'acord de la Sala de Govern, el de l'administració a qui corresponga la titularitat de l'immoble i el de les altres administracions amb competències concurrents; la Conselleria de Justícia i Administracions Públiques, a través de la Direcció General de Justícia és la que té atribuïda la competència en l'administració dels béns personals i materials de l'administració de Justícia.
  
V. Que la Generalitat Valenciana i la Universitat Jaume I de Castelló tenen subscrit un Conveni Marc amb fins de col·laboració cultural, educativa i científica, amb data 16 de desembre de 1993.
  
VI. Que la Universitat Jaume I i la Generalitat Valenciana, a través de la Conselleria de Justícia i Administracions Públiques, manifesten la voluntat d'establir una relació de cooperació en tot allò que facilite la realització de pràctiques formatives pels estudiants universitaris.
  
VII. Que el Reial Decret 1845/94, pel qual s'actualitza el Decret 1497/81, sobre programes de cooperació educativa, regula les pràctiques formatives d'estudiants universitaris.
  
VIII. Que la Junta de Govern de la Universitat Jaume I de Castelló va aprovar el 26 de febrer de 1998 l'adaptació de les normes reguladores de les estades en pràctiques, normativa que regula les estades en pràctiques dels seus estudiants en empreses, institucions o entitats.
  
ACORDEN
  
Subscriure el present Conveni de Cooperació Educativa, que serà regit per les següents
  
Clàusules
  
Primera. Objecte del conveni
  
Mitjançant el present Conveni s'estableix la cooperació educativa entre la Universitat Jaume I, el Consell General del Poder Judicial i la Generalitat Valenciana per a la realització de pràctiques formatives en règim d'estades en pràctiques, sense relació laboral, per als alumnes dels centres adscrits a la primera, per tal que completen els seus estudis acadèmics.
  
Les pràctiques tenen com a objectiu prioritari l'apropament dels estudiants a la realitat professional de les seues respectives titulacions des de la perspectiva dels òrgans que té atribuïdes funcions judicials i administratives, de mode que puguen conéixer el funcionament intern i quotidià d'aquests serveis i els materials a partir dels quals es realitza el seu treball diari.
  
Segona. Comissió de seguiment
  
Es constituirà una comissió de seguiment, composta pel president del Tribunal Superior de Justícia o magistrat en qui delegue, per un representant de la Conselleria de Justícia i Administracions Públiques, i pel coordinador d'estades en pràctiques de la titulació corresponent de la Universitat Jaume I. Aquesta comissió estarà informada del desenvolupament del Conveni, promourà iniciatives de difusió d'aquest, realitzarà un seguiment i avaluació amb periodicitat almenys mensual, i si fa el cas, donarà publicitat dels resultats.
  
La resolució de les eventuals discrepàncies inherents a la interpretació i execució del present conveni seran resoltes per aquesta comissió de seguiment.
  
Tercera. Compromisos de les parts
  
La Universitat Jaume I, el Consell General del Poder Judicial i la Generalitat Valenciana no adquireixen obligacions ni compromisos distints dels continguts en el present document. En particular no es derivarà cap obligació de caràcter laboral, per mancar d'aqueixa condició la relació que s'estableix, ja que és de naturalesa academicoadministrativa; ni de la Seguretat Social, per quedar cobertes les contingències d'aqueixa índole per l'assegurança escolar.
  
Quarta. Acceptació d'estudiants
  
El Consell General del Poder Judicial i la Conselleria de Justícia i Administracions Públiques es comprometen a acceptar estudiants de la Universitat Jaume I per a la realització de pràctiques en règim d'estades en pràctiques, en les condicions i nombre total acordat per la Comissió de Seguiment.
  
Els distints òrgans judicials, la Direcció General de Justícia, o el departament, àrea, òrgan, institució o empresa que en depén, rebran els estudiants proposats per la Universitat Jaume I, d'acord amb els criteris que prèviament establisca la referida Comissió de Seguiment, tenint en compte fonamentalment els interessos i habilitats que permeten exercir del mode més adequat la funció requerida.
  
En concret, el Consell General del Poder Judicial es compromet a facilitar l'accés dels alumnes de la Universitat Jaume I als locals judicials prèviament determinats i a la documentació que determine la Sala de Govern del Tribunal Superior de Justícia, sense perjuí de les facultats dels titulars i secretaris judicials de cada òrgan.
  
No obstant això, l'accés a tot tipus d'actuacions judicials es produirà en la mesura que ho permeta la situació del procediment, la seua declaració o no de secret, i quedarà salvaguardat el deure de reserva o sigil, preservada en tot cas la identitat dels implicats o parts.
  
Cinquena. Règim de les pràctiques
  
Les pràctiques dels estudiants es desenrotllaran d'acord amb el següent règim:
  
A) Duració total de les pràctiques
  
La duració total de les pràctiques dels estudiants serà a determinar segons consta en l'annex a aquest document.
  
El manteniment de la relació entre el Consell General del Poder Judicial, la Conselleria de Justícia i Administracions Públiques i els estudiants per temps superior a l'assenyalat en l'annex del present Conveni, generarà una relació distinta de l'emparada pel present Conveni i aliena en l'àmbit d'aplicació de l'Adaptació de les Normes Reguladores de les Estades en Pràctiques.
  
B) Lloc de realització de les pràctiques
  
Les pràctiques es realitzaran en els distints òrgans judicials, la Direcció General de Justícia, o el departament, àrea, òrgan, institució o empresa que en depén, tenint en compte en la selecció la càrrega de treball i estat del respectiu òrgan judicial, o les dependències de la Direcció General de Justícia de la Conselleria de Justícia i Administracions Públiques.
  
C) Objecte de les pràctiques
  
Les pràctiques tindran per objecte la realització d'activitats relacionades amb la titulació dels estudiants. El contingut de les activitats i programa de pràctiques, tenint en compte l'especificitat de cada òrgan, serà proposat per la Universitat d'acord amb la Comissió de Seguiment i la Comissió de Pràctiques de cada titulació.
  
D) Interrupció de les pràctiques
  
La pràctica de cada estudiant podrà interrompre's, per qualsevol de les parts, per motiu justificat ?tal com l'obstaculització de les labors de l'administració de Justícia- i ho haurà de comunicar per escrit i amb antelació, i si això no és possible, en el termini de cinc dies des de la seua interrupció, a la Universitat Jaume I.
  
E) Expedició de certificats
  
La Direcció General de Justícia de la Conselleria de Justícia i Administracions Públiques o la Secretaria de la Sala de Govern del Tribunal Superior de Justícia de la Comunitat Valenciana, en funció de les dependències o locals on l'estudiant haja efectuat les pràctiques, expedirà un certificat relatiu a l'activitat desenrotllada per l'estudiant i el seu grau d'aprofitament, prèvia petició del mateix estudiant.
  
Sisena. Cooperació en la formació, tutela i avaluació dels estudiants
  
El Consell General del Poder Judicial, la Conselleria de Justícia i Administracions Públiques i la Universitat Jaume I cooperen en la formació dels estudiants en pràctiques, d'acord amb el següent règim:
  
A) Tutela
  
Les pràctiques seran tutelades pels professors-tutors, amb la col·laboració dels supervisors de pràctiques.
  
B) Supervisors de pràctiques
  
La Sala de Govern del Tribunal Superior de Justícia de la Comunitat Valenciana, o si fa el cas, la Direcció General de Justícia de la Conselleria de Justícia i Administracions Públiques designaran anualment supervisors de pràctiques, que coadjuvaran en la funció docent i es responsabilitzaran de la formació dels estudiants durant l'estada.
  
Competeix, en particular, als supervisors, l'orientació i seguiment de les pràctiques i la col·laboració en l'avaluació, mitjançant l'emplenament del full d'avaluació.
  
C) Professors-tutors
  
La Universitat Jaume I designarà professors-tutors, de conformitat amb allò que s'ha previst en les Normes Bàsiques Reguladores de les Estades en Pràctiques, amb les següents funcions:
  
a) Orientar, amb la col·laboració dels supervisors de pràctiques, l'activitat dels estudiants abans i durant la seua estada.
  
b) Supervisar el pla de treball o activitat assignada als estudiants.
  
c) Autoritzar les modificacions del pla de treball, previ informe motivat.
  
d) Avaluar l'activitat realitzada pels estudiants, qualificar-la i firmar les actes. En l'exercici de la funció avaluadora ponderaran, en tot cas, el criteri dels supervisors de pràctiques expressat en el full d'avaluació.
  
D) Es permetrà l'accés dels professors-tutors a les dependències i locals on l'estudiant subjecte a la seua supervisió faça la pràctica, per a un adequat desenrotllament de la cooperació de totes les parts implicades en la firma del present Conveni.
  
En concret, el Consell General del Poder Judicial es compromet a facilitar l'accés als professors de la Universitat Jaume I als locals judicials prèviament determinats i a la documentació que determine la Sala de Govern del Tribunal Superior de Justícia, sense perjuí de les facultats dels titulars i secretaris judicials de cada òrgan, sempre que la visita o estudi de la documentació es realitze per motius relacionats amb les pràctiques de l'estudiant.
  
E) Full d'avaluació
  
En finalitzar l'estada, els supervisors de pràctiques emplenaran el full d'avaluació, en què constaran, almenys, els següents extrems:
  
a) Duració de l'estada, amb expressió del nombre de setmanes i del nombre d'hores setmanals de permanència.
  
b) Lloc de realització de les pràctiques.
  
c) Naturalesa i objecte de les pràctiques realitzades.
  
d) Dificultat de les tasques realitzades.
  
e) Actitud i aptitud dels estudiants per al treball en què han realitzat la pràctica.
  
Setena. Deures dels estudiants en pràctiques
  
Els estudiants se subjectaran a la duració, calendari, lloc i activitats establides en el present conveni, s'aplicaran amb diligència a les tasques encomanades, es mantindran en contacte amb el supervisor de pràctiques i amb el professor-tutor i tindran obligació de guardar secret respecte del contingut de les seues tasques, especialment respecte del contingut de les actuacions judicials que examinen amb motiu de la realització de les pràctiques. Tant durant el període en què aquestes es realitzen com una vegada finalitzades.
  
Vuitena. Deures dels professors-tutors
  
Els professors-tutors designats tindran també l'obligació de guardar secret en els mateixos termes que els establits per als estudiants en la clàusula anterior.
  
Novena. Contraprestacions de la Universitat Jaume I
  
La Universitat Jaume I es compromet per la seua part a facilitar als professionals i funcionaris de l'administració de Justícia l'accés als fons documentals i biblioteques que en depenen, i a considerar com a mèrit per la contratació de professor-associat de la Universitat l'acompliment del càrrec de supervisor de pràctiques.
  
Deu. Vigència del conveni
  
El present Conveni entrarà en vigor en el moment de la seua firma fins a l'acabament del curs acadèmic 99/00 i la seua duració serà prorrogable tàcitament per períodes iguals, ?entenent per període un curs acadèmic (entre octubre i setembre, ambdós mesos inclosos)-, excepte denúncia expressa d'alguna de les parts que serà comunicada per escrit a les altres amb una antelació mínima de tres mesos al moment en què es vulga posar fi a la vigència del Conveni.
  
Amb el més ampli sentit de col·laboració i en prova de conformitat, els intervinents firmen el present Conveni, en triple exemplar i a un sol efecte, al lloc i dates indicats a l'encapçalament.
  
Per la Conselleria de Justícia i Administracions Públiques: Carlos González Cepeda.
  
Per el Consell General del Poder Judicial: Francisco Monterde Ferrer.
  
Per la Universitat Jaume I: Fernando Romero Subirón.
  
Annex al conveni de cooperació educativa entre la Universitat Jaume I de Castelló, el Consell General del Poder Judicial i la Conselleria de Justícia i administracions publiques en matèria d'estades en practiques
  
Supervisor de practiques designat pel Consell General del Poder Judicial i la Conselleria de Justícia i Administracions Publiques
  
Nom i cognoms :
  
Càrrec / Departament / Secció de l'empresa / entitat
  
Professor tutor designat per la Universitat Jaume I
  
Nom i cognoms :
  
Departament :
  
Estudiant:
  
Nom i cognoms :
  
DNI:
  
Telèfon :
  
Domicili :
  
Titulació :
  
La duració total de les pràctiques a realitzar per cada estudiant serà : (A determinar)
  
Data d'inici:
  
Tasques a desenrotllar : (A determinar)